Isin (Mezopotámia)

Isin (po sumersky: I3-si-inkiETCSL. Sumerian King List. Accessed 19 Dec 2010.) bolo staroveké mesto na území južnej Mezopotámie asi 32 km južne od Nippuru na mieste súčasného Išán (al-)Bahríját v Iraku.

Dejiny
Mesto leží na kanáli Isinnitum a bolo súčasťou súboru vodných ciest, ktoré spájali mestá Mezopotámie. Patrónom Isinu bola Nintinuga (Gula), bohyňa uzdravenia, a v Isine stál aj jej chrám. Isinský kráľ Enlil-bani oznámil, že dal budovať chrám Guly pod názvom E-ni-dub-bi, chrám pre Sud s názvom E-dim-gal-an-na, chrám E-ur-gi-ra pre Ninisinu a chrám pre boha Ninbgal. 

Mesto Isin bolo osídlené prinajmenšom skoro celé dynastické obdobie v polovici 3. tisícročia pred Kr. a možno už počas obejdského obdobia. 

Králi Isinu

Prvá dynastia Isinu (nová chronológia)
 Kráľ  Vláda  Poznámky Išbi-Erra Vládol 33 rokov (1963-1930)  Pôvodne isinský miestodržiteľ, zradil kráľa Ibbisína z Uru. V roku 1962 pred Kr. nastalo druhé z troch  možných mesačných zatmení označujúcich koniec III. Urskej dynastie, spájané s posledným kráľom Ibbi-sínom, podľa EAE tabuľky 21 a 20. K zatmeniu došlo 14. dňa 12 mesiaca, zo začiatkom na juhu počas večerného pozorovania alebo úplne počas ranného pozorovania na severe.  Šu-ilíšu Vládol 20 rokov (1930-1910) Syn Išbi-Erru Iddin-Dagan Vládol 20 rokov (1910-1890)  Syn Šu-ilíšua Išme-Dagan Vládol 20 rokov (1890-1870)  Syn Iddin-Dagana, zaviedol spravodlivosť Lipit-Ištar Vládol 11 rokov (1870-1859)  Zákonník v sumerčine, ktorý platil aj v Nippure, súčasník Gungunuma z Larsy Ur-Ninurta Vládol 28 rokov (1859-1831)  Posledný panovník zo sumerským menom, súčasník Abisarého z Larsy Búr-Sín Vládol 5 rokov (1831-1826)  Syn Ur-Ninurtu. Anu a Enlil vyhoveli Mardukovým nárokom a prenechali mu moc nad Babylonom. Lipit-Enlil Vládol 5 rokov (1826-1821)  Syn Bur-Suena Erra-imittí Vládol 8 rokov (1821-1813)  Zadusil sa horúcou kašou pri jarnej večeri Enlil-bani Vládol 24 rokov (1813-1789)  Záhradník, pôvodne náhradný kráľ; zvolený podla zvyku na jeden deň pri povodni na zmierenie bohov a večer obetovaný, no pre náhlu smrť pravého kráľa vládol ďalej. Súčasník Sumu-la-Ela z Babylonu. Zambija Vládol 3 roky (1789-1786)  Súčasník Sín-Ikíšama z Larsy Itér-píša Vládol 4 roky (1786-1782)   Urdukuga Vládol 4 roky (1782-1778)   Sín-mágir Vládol 11 rokov (1778-1767)   Damik-ilíšu Vládol 23 rokov (1767-1744)  Syn Sín-mágira Chammurapi Vládol 43 rokov (1744-1701)  Babylonský kráľ, dobyl Isin asi na začiatku svojej vlády v roku 1744 pred Kristom (Dátumy sú podla najnovšej chronológie zhruba medzi Strednou a krátkou chronológiou. Podla strednej chronológie 1792-1749 a podla krátkej 1730-1687 pred Kr.).

Referencie

Externé odkazy
Archaeological Site Photographs of Isin at Oriental Institute 
Iraqi Looters Tearing Up Archaeological Sites Edmund L. Andrews. The New York Times, May 23, 2003.

Kategória:Archeologické lokality v Iraku
Kategória:Sumer